Dňa 1. júna 2021 nadobudlo účinnosť rozhodnutie Rady (EÚ, Euratom) 2020/2053 zo 14. decembra 2020 o systéme vlastných zdrojov. Uplatňuje sa so spätnou účinnosťou od 1. januára 2021. Strop vlastných zdrojov pre platobné rozpočtové prostriedky je stanovený na 2,00 % súčtu HND všetkých členských štátov. Z toho 0,60 percentuálneho bodu predstavuje dočasné zvýšenie výlučne na účely pokrytia všetkých záväzkov vyplývajúcich z Nástroja Európskej únie na obnovu.

V súlade s článkom 4 ods. 4 nariadenia o VFR a bez toho, aby boli dotknuté články 6 a 7 uvedeného nariadenia, sa v súvislosti s dotknutým rokom nevykonávajú žiadne ďalšie technické úpravy, a to ani počas daného roka, ani formou následných korekcií počas nasledujúcich rokov.

V oznámení sa uvádzajú aj sumy disponibilné v rámci nástroja jednotnej rezervy podľa článku 11 ods. 1 písm. a) a článku 11 ods. 1 písm. c), úprava stropu platieb podľa článku 11 ods. 1 písm. b) a úpravy špecifické pre programy stanovené v článku 5 nariadenia o VFR.

Za rok 2021 príjmy z pokút (a súvisiacich úrokov) uložených podľa nariadení Rady (ES) č. 1/2003 a (ES) č. 139/2004 zaznamenané ako rozpočtové príjmy do konca roka predstavujú 1 233 miliónov EUR (1 117 miliónov EUR v cenách z roku 2018). Táto suma je nižšia ako minimálna prahová hodnota 1 500 miliónov EUR v cenách roku 2018. Minimálna prahová hodnota preto stanovuje celkový objem úpravy na rok 2023 v cenách roku 2018.

Čisté presuny (z piliera 1 do piliera 2) spolu v porovnaní s pôvodným čiastkovým stropom

Čisté presuny (z piliera 1 do piliera 2) spolu v porovnaní s pôvodným čiastkovým stropom

Členské štáty mali Komisii predložiť oznámenia o presune do 1. augusta 2021. Výsledok bol stanovený v delegovaných nariadeniach Komisie 2022/42 z 8. novembra 2021 a 2022/648 z 15. februára 2022. Tieto presuny zahŕňali zníženie platieb a flexibilitu medzi piliermi v súlade s článkom 11 ods. 1, článkom 11 ods. 6 štvrtým pododsekom, článkom 14 ods. 1 siedmym pododsekom a článkom 14 ods. 2 siedmym pododsekom nariadenia (EÚ) č. 1307/2013. Tieto zmeny majú vplyv na uplatňovanie nariadenia (EÚ) 2021/2115 v roku 2023.

Podľa článku 8 nariadenia o VFR sa môže Európsky fond na prispôsobenie sa globalizácii na pomoc pracovníkom, ktorí prišli o zamestnanie, (EGF) mobilizovať do maximálnej výšky 186 mil. EUR ročne v cenách roku 2018 alebo do výšky 205,4 mil. EUR v roku 2023 v bežných cenách. Nepoužité sumy z predchádzajúceho roka nemožno preniesť.

Suma nástroja jednotnej rezervy podľa článku 11 ods. 1 písm. b) v cenách roku 2018 predstavuje 2 492 mil. EUR. Vzhľadom na ustanovenia článku 11 ods. 3 sa strop platieb v roku 2021 zníži o túto sumu. Suma nástroja jednotnej rezervy podľa článku 11 ods. 1 písm. b) sa presúva do stropov platieb na roky 2022 (1 246 mil. EUR) a 2023 (1 246 mil. EUR). Výsledkom je nezmenený celkový strop platieb na obdobie 2021 – 2027 v cenách roku 2018.

VYKONANÉ PLATBY SPOLU v roku n + PRENOSY z roku n do roku n+ 1 – PREPADNUTÉ PRENOSY z roku n-1

Prepadnutý prenos z roku n do roku n-1 – pobrexitová adaptačná rezerva

Prepadnutý prenos z roku n-1 do roku n – SEAR

Prepadnutý prenos z roku n-1 do roku n – EGF

Prepadnuté prenosy z roku n-1 do roku n

Prenos z roku n do roku n+1 – pobrexitová adaptačná rezerva

Prenos z roku n do roku n+1 – SEAR

Prenos z roku n do roku n+1 – EGF

Prenosy z roku n do roku n+1

Mobilizácia nástroja jednotnej rezervy podľa článku 11 ods. 1 písm. c) v platbách (+/-)

Strop platieb na rok 2021 bol 166 140 mil. EUR v bežných cenách. Platby vykonané v roku 2021 dosahujú výšku 165 587 mil. EUR. K tejto sume sa musia pripočítať prenesené rozpočtové prostriedky z roku 2021 do roku 2022 (2 226 mil. EUR), keďže sa považujú za plnené.

V nasledujúcej tabuľke sú uvedené podrobnosti o ročnej dostupnosti a mobilizácii EGF v roku 2021.

Európsky fond na prispôsobenie sa globalizácii na pomoc pracovníkom, ktorí prišli o zamestnanie (EGF) – záväzky v mil. EUR 2021 2022 2023 2024 2025 2026 2027 Spolu Ročné sumy v cenách roku 2018 186,0 186,0 186,0 186,0 186,0 186,0 186,0 1 302,0 Ročné sumy v bežných cenách 197,4 201,3 205,4 209,5 213,7 217,9 222,3 1 467,4 Ročná mobilizácia 24,0 24,0 Prepadnuté 173,4 173,4

3.1.2.Rezerva na solidaritu a núdzovú pomoc

Podľa článku 9 nariadenia o VFR sa môže rezerva na solidaritu a núdzovú pomoc (SEAR) mobilizovať do maximálnej výšky 1 200 mil. EUR ročne v cenách roku 2018 alebo do výšky 1 324,9 mil. EUR v roku 2023 v bežných cenách. Nepoužitá časť sumy prostriedkov z predchádzajúceho roka sa môže preniesť do nasledujúceho roka. Časť ročnej sumy, ktorá pochádza z predchádzajúceho roka, sa čerpá ako prvá. Akákoľvek časť ročnej sumy z roku n, ktorá sa nepoužije v roku n+1, prepadne.

Suma 40 776 273 EUR, ktorá zostala na konci roka 2021 nepoužitá, sa preniesla z roku 2021 do roku 2022.

V nasledujúcej tabuľke sú uvedené podrobnosti o ročnej dostupnosti a mobilizácii SEAR

Rezerva na solidaritu a núdzovú pomoc (SEAR) – záväzky v mil. EUR 2021 2022 2023 2024 2025 2026 2027 Spolu Ročné sumy v cenách roku 2018 1 200,0 1 200,0 1 200,0 1 200,0 1 200,0 1 200,0 1 200,0 8 400,0 Ročné sumy v bežných cenách 1 273,5 1 298,9 1 324,9 1 351,4 1 378,4 1 406,0 1 434,1 9 467,2 Prenesené z predchádzajúceho roku 48,0 40,8 Predsunuté z nasledujúceho roku (FSEÚ) − Ročná mobilizácia 1 280,7 1 280,7 Prenesené do nasledujúceho roku 40,8 Prepadnuté −

3.1.3.Pobrexitová adaptačná rezerva

Podľa článku 10 nariadenia o VFR a s výhradou podmienok stanovených v príslušnom nástroji a v súlade s nimi sa pobrexitová adaptačná rezerva môže v období 2021 – 2025 mobilizovať v celkovej výške maximálne 5 000 mil. EUR v cenách roku 2018 alebo 5 470,4 milióna EUR v bežných cenách.

Profil ročných súm pre pobrexitovú adaptačnú rezervu je stanovený v príslušnom základnom akte. V nasledujúcej tabuľke sú uvedené podrobnosti o ročnom profile prideľovania celkovej sumy viazaných rozpočtových prostriedkov a mobilizácie v roku 2021:

Pobrexitová adaptačná rezerva – záväzky v mil. EUR 2021 2022 2023 2024 2025 2026 2027 Spolu Ročné sumy v cenách roku 2018 1 600,0 1 200,0 1 200,0 1 000,0 5 000,0 Ročné sumy v bežných cenách 1 697,9 1 298,9 1 324,9 1 148,7 5 470,4 Ročná mobilizácia 1 697,9 1 697,9

3.2.Netematické osobitné nástroje

3.2.1.Nástroj jednotnej rezervy

3.2.1.1. Suma viazaných rozpočtových prostriedkov, ktoré sú k dispozícii v rámci časti nástroja jednotnej rezervy podľa článku 11 ods. 1 písm. a)

V súlade s článkom 4 ods. 1 písm. c) nariadenia o VFR Komisia ako súčasť ročnej technickej úpravy VFR vypočíta a oznámi sumu, ktorá je k dispozícii vo viazaných rozpočtových prostriedkoch v rámci nástroja jednotnej rezervy, ako sa uvádza v článku 11 ods. 1 prvom pododseku písm. a). Táto suma je prvýkrát vypočítaná v tomto oznámení.

V článku 11 ods. 1 písm. a) nariadenia o VFR sa stanovuje, že rezervy ponechané ako dostupné pod úrovňou stropov VFR pre viazané rozpočtové prostriedky z roku n – 1 sa sprístupnia nad rámec stropov VFR pre viazané rozpočtové prostriedky na roky 2022 až 2027.

V konečnom ročnom rozpočte EÚ na rok 2021 rezerva, ktorá zostáva dostupná v rámci stropu viazaných rozpočtových prostriedkov, predstavuje 629,0 mil. EUR v bežných cenách. Záväzky týkajúce sa osobitných nástrojov [vrátane mobilizácie častí nástroja jednotnej rezervy podľa článku 11 ods. 1 písm. a) a článku 11 ods. 1 písm. c)] sa nezohľadňujú, keďže sú zahrnuté do rozpočtu nad rámec stropov VFR v súlade s článkom 2 ods. 2 nariadenia o VFR.

Podľa článku 4 ods. 2 nariadenia o VFR sa na výpočet technickej úpravy použije ročný fixný deflátor vo výške 2 %. Výška zostávajúcej rezervy z roku 2021, ktorá sa sprístupní v roku 2022, predstavuje 629,0 mil. EUR v bežných cenách v roku 2021 alebo 641,5 mil. EUR v bežných cenách v roku 2022. Ak sa v roku 2022 nepoužije, nástroj jednotnej rezervy dostupný v roku 2023 bude teda predstavovať sumu 654,4 mil. EUR (v bežných cenách roku 2023).

V nasledujúcej tabuľke sú uvedené podrobné údaje o výpočte nástroja jednotnej rezervy s pôvodom v roku 2021.